বানৌজা প্রত্যয়
বাংলাদেশ নৌবাহিনী জাহাজ (সংক্ষেপেঃ বানৌজা) প্রত্যয় বাংলাদেশ নৌবাহিনীর একটি স্বাধীনতা-শ্রেণীর কর্ভেট। যা উচ্যাং শিপইয়ার্ড কর্তৃক নির্মিত হয়। এটি বাংলাদেশ নৌবাহিনীতে যুক্ত হওয়া এই শ্রেণীর দ্বিতীয় জাহাজ যা বহুমাত্রিক যুদ্ধ ক্ষমতা সম্পন্ন। জাহাজটি গভীর সমুদ্রে অবৈধ অনুপ্রবেশ, চোরাচালান রোধ, জলদস্যুতা দমন, সমুদ্রে উদ্ধার অভিযান, সুনীল অর্থনীতির বিভিন্ন কর্মকান্ড পরিচালনাসহ মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।